---
title: "_The Turing Way_"
source: The Turing Way
source_url: https://github.com/the-turing-way/the-turing-way
licence: CC-BY-4.0
domain: data-and-analysis
subdomain: turing-way
date_added: 2026-04-25
---

[](https://book.the-turing-way.org/welcome.html)

# _The Turing Way_

>_E archivo README-Papiamento.md aki ta disponibel na Aleman ([README-German.md](README-German.md)), Koreano ([README-Korean](README-Korean.md)), Frances ([README-French.md](README-French.md)), Indones ([README-Indonesian](README-Indonesian.md)), Ingles ([README](../README.md)), Italiano ([README-Italian](README-Italian.md)), Hulandes ([README-Dutch](README-Dutch.md)), Spaño ([README-Spanish](README-Spanish.md)) y Portugues ([README-Portuguese](README-Portuguese.md)) tambe (ordena alfabeticamente)._

*Colaboradornan total:*

| Informacion | Enlace |
| :--- | :--- |
| **Proyecto** |   |
| **Noticia** |      |
| **Chat** |    |
| **Construi** |     |
| **Site** |   |

*Bonbini na e repositorio di GitHub di e proyecto The Turing Way! 
Aki ta tur componente di e proyecto ta wordo desaroya, revisa y mantene.*

_The Turing Way_ ta un guia practico di data science reproducibel, etico y colaborativo.
Nos ta sostene un comunidad diverso di colaboradornan pa logra un data science accesibel, comprendibel y efectivo pa tur hende.
Nos meta ta pa provee tur informacion cu investigador y data scientist den academia, industria y sector publico mester na cuminsamento di nan proyectonan pa segura cu nan ta facil pa reproduci na final.

.

*The Turing Way ta un buki, un comunidad y un colaboracion global.*

Ta encurasha tur partido interesa, incluyendo studiante, investigador, ingeniero di software, y lider di proyecto, pa uza The Turing Way pa compronde nan rol y nan responsabilidad den reproducibilidad di data science.
Bo por lesa e buki [online](https://github.com/the-turing-way/the-turing-way), contribui na e proyecto manera ta describi den nos [guia pa contribui na e proyecto](https://github.com/the-turing-way/the-turing-way/blob/main/CONTRIBUTING.md) y re-uza tur material ([mira e Licencia](https://github.com/the-turing-way/the-turing-way/blob/main/LICENSE.md)).


*Screenshot di e buki online di The Turing Way ([uza e imagen aki den un presentacion](https://drive.google.com/file/d/1wJR664YECSc8b_RSHeyVjDlHs-Ls9lkc/view?usp=sharing))*

Na aña 2019 The Turing Way a inicia como un guia di opinion lihero di data science, y desde e tempo aki a expande y bira un manual hopi mas completo forma di varios guia cu ta cubri varios tema: Investigacion Reproducibel, Diseño di Proyecto, Comunicacion, Colaboracion y Investigacion Etico.
Cada guia ta ofrece capitulo riba un variedad di tema cu ta trata bon practica y recomendacion.
E capitulonan aki a wordo co-skirbi door di colaborador, cu ta studiante, investigador, docente, lider comunitario, politico y profesional di formacion diverso, experencia biba y conocemento di materia.

***Nos meta ta pa haci reproducibilidad "demasiado facil pa no hacie".***

**Tabla di contenido:**

- [Tocante e proyecto](#tocante-e-proyecto)
- [E ekipo](#e-ekipo)
- [Contribui](#contribui)
- [Cita _The Turing Way_](#cita-the-turing-way)
- [Tuma contacto cu nos](#tuma-contacto-cu-nos)
- [Colaboradornan](#Colaboradornan)

🎧 Si bo ta prefera un introduccion di e proyecto den forma di audio (na Ingles) Rachael, un colaborador di e proyecto a presenta na [Open Science Fair 2019](https://www.opensciencefair.eu/) na Porto y su presentacion ta graba door di [Podcast Orion](https://orionopenscience.podbean.com/e/the-fair-is-in-town-figshare-the-turing-way-and-open-science-quest-at-the-osfair2019/).
E descripcion general di _The Turing Way_ ta cuminsa na minuut 5:13.

### Tocante e proyecto

Investigacion reproducibel ta necesario pa garantisa cu bo por confia den trabou cientifico.
Esnan cu ta financia y edita e trabounan cientifico ta cuminsa exigi cu publicacionnan tin cu inclui acceso na e data uza y e codigo cu cua nan a haci e analisis.
E meta ta pa garantisa cu por verifica tur resultado di forma independiente y por sirbi como base pa futuro trabou.
Tin biaha esaki ta mas facil pa bisa cu pa haci.
Comparti e resultado di investigacion ta nifica compronde maneho di data, sciencia di informacion y bibliotecologia, desaroyo di software y tecnicanan di integracion continuo: habilidad cu no ta siña ampliamente of spera di investigador academico y data scientist.
Como cu no tin enseñansa di den e actividadnan aki, nos ta reconoce cu e carga di e exigencianan y haya  habilidad nobo por ta intimidante pa personanan cu ta nobo den e mundo aki.
*The Turing Way* ta un manual pa yuda esnan cu ta studia, supervisa, financia y edit trabou cientifico pa garantisa cu data science reproducibel ta "demasiado facil pa no hacie" hasta pa esnan cu nunca prome a traha di e manera aki.
Lo inclui material di entrenamento riba control di version, test di analisis y comunicacion habri y transparente cu futuro usuario, y lo traha riba estudio di caso y workshop di Instituto Turing.
E proyecto aki ta abiertamente desaroya y cualkier y tur pregunta, comentario y recomendacion ta bon bini den nos repositorio di GitHub: <https://github.com/the-turing-way/the-turing-way>.

### E ekipo

_The Turing Way_ ta un proyecto di colaboracion habri y impulsa pa comunidad.
Tur esnan cu ta colabora cu e buki aki, sin importa con chikito of grandi nan contribucion ta, ta reconoci den e proyecto aki como colaborador y miembro di comunidad.
Ta considera colaboradornan cu tin mas tempo trahando parti di e grupo di colaborador principal, cu ta asumi rol di lider den e proyecto, manera describi den e Governance Roles document.

E investigador na cabes **Kirstie Whitaker** (fundador) y **Malvika Sharan** (desaroyador di comunidad) ta cooridina y ta hospeda na [The Alan Turing Institute](https://www.turing.ac.uk/).

Bo por lesa con ta haci [e proceso di reconocemento como parti di _The Turing Way_](https://book.the-turing-way.org/community-handbook/acknowledgement/acknowledgement-members.html#community-members-contributors-and-co-authors) y e [Registro di Colaboradornan](https://book.the-turing-way.org/afterword/contributors-record.html) pa conoce con ta haci e reconocemento di trabou y nos colaboradornan destaca.
Por fabor bishita e [Panel di Colaboradornan](#Colaboradornan) pa mira e profil di GitHub di tur nos colaboradornan.

### Contribui

:construction: E repositorio aki ta un trabou den progreso continuo y **tur hende** ta invita pa yuda nos construi algo cu ta util pa otro hende. :construction:

Ta spera cu tur personanan cu kier uni na e proyecto sigui nos [codigo di conducta](../CODE_OF_CONDUCT.md) y cu bishita nos [guia pa contribui na e proyecto](../CONTRIBUTING.md) pa mas informacion tocante con pa cuminsa.
Nos kier conoce nos colaboradornan, nos kier sa ken nan ta.
P'esey, nos ta provee varios punto di entrada pa bo por colabora basa riba bo interes, disponibilidad of habilidad.

![E imagen aki ta mustra seis tipo di contribucion cu cualke hende por hasi. Esakinan ta: Desaroyay comparti, Mantene y mehora, Comparti recurso, Revisa y actualisa, Hacie global pa medio di traducion, y Comparti e miho practicanan](../book/figures/README_imgs/README_contributions.png)

E contribucionnan ta inclui desaroyo y comparti capitulonan nobo; mantencion y mehoracion di capitulonan existente; comparti recurso di _The Turing Way_; revisa y actualisa material desaroya anteriormente; traduci e capitulonan pa yuda haci e proyecto aki accesibel di forma global, y comparti e miho practicanan den investigacion.

E miembronan di comunidad tin oportunidad pa siña habilidad nobo, comparti nan idea y colabora cu otro.
Nan tambe tin oportunidad pa haya mentoria den e proyecto mientras nan ta haci nan contribucionnan den The Turing Way of otro proyectonan di codigo habri y ta invita pa guia participante nobo den e proyecto.

Nos a crea un [pakete di promocion](https://github.com/the-turing-way/the-turing-way/tree/main/communications/promotion-pack) pa yuda bo presenta y comparti The Turing Way den bou bo contactonan.

### Cita _The Turing Way_

Bo por haci referencia na _The Turing Way_ pa medio di e archivo Zenodo di e proyecto uzando DOI: [10.5281/zenodo.3233853](https://doi.org/10.5281/zenodo.3233853).
DOI ta permiti nos archiva e repositorio y ta realmente valioso pa garantisa cu e trabou ta rastrea den publicacionnan academico.

E citacion lo tin un aspecto parecido na esaki (na Ingles):

> The Turing Way Community, Becky Arnold, Louise Bowler, Sarah Gibson, Patricia Herterich, Rosie Higman, … Kirstie Whitaker. (2019, March 25). The Turing Way: A Handbook for Reproducible Data Science (Version v0.0.4). Zenodo. <http://doi.org/10.5281/zenodo.3233986>

Tambe bo por comparti e URL unda cu por lesa na un pagina di e buki, por ehempel, <https://book.the-turing-way.org/reproducibility/03/definitions.html>. 
Sinembargo, conta cu e proyecto ta den desaroyo, pues e enlacenan aki por cambia cu tempo.
Por ta cu bo kier inclui un enlace di archivo web manera: <https://web.archive.org/web/20191030093753/https://book.the-turing-way.org/reproducibility/03/definitions.html> pa asegura cu bo no ta haya bo cu enlace kibra.

Nos ta realmente agradecido pa cualkier referencia cu bo haci na e proyecto _The Turing Way_ y nos ta spera cu e ta util.
Si bo tin cualkier pregunta por fabor [tuma contacto cu nos](#tuma-contacto-cu-nos).

### Cita e ilustracionnan di _The Turing Way_
<p align="center">
  
</p>

E ilustracionnan di _The Turing Way_ ta crea pa un artista di [Scriberia](https://www.scriberia.co.uk/) como parti di [_The Turing Way_ book dashes](https://github.com/the-turing-way/the-turing-way/tree/main/workshops/book-dash) na Manchester dia 17 di mei 2019, na London dia 28 di mei 2019 y dia 21 di februari 2020.
Nan ta representa un variedad di contenido di e manual, di e esfuersonan di colaboracion den comunidad y di e proyecto _The Turing Way_ en general.
E ilustracionnan aki ta disponibel na Zenodo ([https://zenodo.org/record/13882307)](https://zenodo.org/record/13882307) bou un licencia CC-BY.

Ora bo uza cualkier di e imagennan, por fabor inclui e atribucion aki:
> E imagen aki ta crea pa Scriberia pa comunidad The Turing Way y ta uza bou un licencia CC-BY.

Por cita e ultimo version di Zenodo como:
> The Turing Way Community, & Scriberia. (2024). Illustrations from the Turing Way book dashes. Zenodo. http://doi.org/10.5281/zenodo.13882307

Nos a uza algun di e ilustracionnan aki den e responsnan di e contribucionnan di personanan cu ta integra den e comunidad aki den e [Bot di bon bini](https://github.com/apps/welcome) di e repositorio di GitHub aki.

### Tuma contacto cu nos

#### Email

Bo por tuma contacto cu e ekipo di *The Turing Way*, mandando un email na [theturingway@gmail.com](mailto:theturingway@gmail.com) of [turingway@turing.ac.uk](mailto:turingway@turing.ac.uk).

#### Chat

Conecta cu otro hende y comparti bo ideanan riba Slack uzando [e enlace di invitacion aki](https://join.slack.com/t/theturingway/shared_invite/zt-2v7euwuo7-BYstHdKuTNd1ce0puDtBxA).


#### Ricibi actualisacion

Tambe nos tin un lista di mail na cua nos ta manda actualisacion mensual di e proyecto.
Subscribe riba <https://buttondown.com/turingway>.

Tambe bo por sigui nos riba [Mastodon](https://fosstodon.org/@turingway), [Bluesky](https://bsky.app/profile/turingway.bsky.social) y [Linkedin](https://www.linkedin.com/company/the-turing-way/).

## Colaboradornan

Danki na e personanan aki ([emoji key](https://allcontributors.org/docs/en/emoji-key)):

[Lista di personanan cu a colabora](https://github.com/the-turing-way/the-turing-way#contributors)

E proyecto aki ta sigui e specificacion [all-contributors](https://github.com/all-contributors/all-contributors).
Contribucion di tur indole ta bon bini!
